Jarlov er stifter av kampanjene «Borgere mod klimavold» og «Skattevagten», og er blant annet kjent for sin motstand mot Ungdomshuset. Han er motstander av Radikale Venstre og Liberal Alliances forslag om å oppheve forbudet mot å flagge med andre flagg enn Dannebrog på dansk territorium. Han beskriver seg selv som en «klassisk konservativ» som vektlegger «fedreland, frihet og sosialt ansvar», og oppfattes som en stigende stjerne i partiet. Jarlov ble i 2011 satt til å lede en arbeidsgruppe for ideologisk gjenreisning av partiet, som har opplevd sviktende velgeroppslutning i flere år, og fremla «12 konservative prinsipper».